A Sotheby's 17. és 18. századi meseterek műveiből árverez / PRAE.HU - a művészeti portál
A Sotheby's 17. és 18. századi meseterek műveiből árverez
Ismert 17. és 18. századi festők, köztük Luca Carlevaris, Giovanni Paolo Panini és Jacopo Amigoni munkáiból tart árverést januárban a Sotheby's aukciósház New Yorkban.
Az aukciósház Carlevaris, a canelatto egyik mestere Piazette, Venice című munkáját emelte ki a kínálatból. A kép értékét 2-3 millió dollárra (420-630 millió forintra) becsülik. A Sotheby's szerint az 1663 és 1730 között élt művész volt az első, aki vászonra vitte a 17. századi Velence mindennapi életét.
A január 26-i árverésen Giovanni Paolo Panini és Jacopo Amigoni alkotásai is kalapács alá kerülnek. Panini munkái közül kettőre is licitálhatnak az érdeklődők; az aukciósház mindkét alkotásért 1-1,5 millió dollárt (210-315 millió forintot) remél. Ennél magasabb áron, 1,5-2,5 millió dollárért (315-525 millió forintért) kelhet el Amigoni Vénusz és Adonisz című festménye.
Az aukción szereplő darabok mindegyike J.E. Safra befektető gyűjteményéből származik. Az üzletember 1988 és 2001 között tett szert a festményekre.